24.2.2022
FI
Euroopan unionin virallinen lehti
L 45/1533 KOMISSIO VALMISTELUTOIMET
LUKU PA 02 — EUROOPAN STRATEGISET INVESTOINNIT (jatkoa) PA 02 22
(jatkoa)
PA 02 22 02
(jatkoa) Selvitysosa Sisävesiliikenne on muutoksen tilassa, ja se hyötyy kehittymässä olevista teknologioista, jotka tekevät alasta turvallisemman, digitaalisen ja kestävämmän.
Alusten autonominen toiminta avaa uusia liiketoimintamahdollisuuksia ja uusia haasteita, jotka ovat linjassa digitalisaatioon ja kestävyyteen liittyvien unionin haasteiden kanssa.
Galileo-, EGNOS- ja Copernicus-ohjelmista saatava EU:n avaruusdata on tämän muutoksen keskeisiä edellytyksiä, sillä se auttaa saamaan luotettavaa ja vankkaa paikannustietoa ja yhdenmukaisia kuvia väylistä ja ympäristöstä, joita tarvitaan turvalliseen ja vihreään autonomiseen toimintaan.
Erittäin tarkalle ja häiriönsietokykyiselle paikannukselle on tarvetta muun muassa seuraavissa toiminnoissa: navigointi kapeilla väylillä, siltojen alitus ja vesiväylien sulut, aluksen automaattinen kiinnittyminen ja yhtäaikainen ankkuroituminen.
Automatisointia (ilman ihmistä tapahtuvan toimintaa) voisi lisätä Galileon tarjoamilla, vielä hyödyntämättömillä erottavilla tekijöillä, joita ovat muun muassa paikannuksen todentavat ja sen eheyden varmistavat tiedot.
Autonomisen toiminnan määritelmä voi perustua navigointialueesta saataviin tarkkoihin kuviin.
Nykyisin toimijat ja valmistajat saavat tällaiset tiedot monista erilaisista lähteistä, jolloin tulos on epäyhdenmukainen.
Copernicusohjelman kuvilla varmistetaan kuitenkin yhtenäinen unionin lähestymistapa, jolla tuetaan yhtäaikaisten autonomisten toimintojen turvallista integrointia sekä yhdistämistä miehitettyyn liikenteeseen.
Valmistelutoimessa keskitytään seuraaviin: — osallistuminen olemassa oleviin autonomisia aluksia koskevia ratkaisuja käsitteleviin työryhmiin, mukaan lukien erilaiset julkiset ja yksityiset foorumit sekä keskeisten teollisuuden sidosryhmien, kuten merenkulkujärjestöjen, satamaoperaattoreiden sekä asiaankuuluvien meri- ja sisävesiliikenteen viranomaisten, haastattelut — osallistuminen standardointityöhön CESNIssä (Comité Européen pour l’Élaboration de Standards dans le Domaine de Navigation Intérieure) — käyttäjävaatimusten kartoittaminen liittyen turvalliseen liikennöintiin sisävesiväylillä, joilla on samanaikaisesti autonomisia, kauko-ohjattavia ja manuaalisesti ohjattavia aluksia — toimintaperiaatteiden ja paikannuksen suorituskykyvaatimusten määrittely autonomisten alusten eri toimintoja varten — turvallisen toiminnan ja häiriönsietokykyisen paikannuksen varmistamisen kannalta tärkeimpien ratkaistavien haasteiden määrittäminen — toimet, joilla yksilöidään ja analysoidaan teknisiä ja sääntelyyn liittyviä esteitä (esim. standardien ja sääntelyn puute), teollisuuden arvoketjuja ja uusia liiketoimintamalleja, joita sisävesiliikenteessä voisi syntyä hyödyntämällä satelliittinavigoinnin, kuvien ja televiestinnän kolmiulotteista synergiaa — sellaisten mahdollisten toimien määrittäminen, joita kansallisella, alue- ja paikallistasolla voitaisiin toteuttaa liiketoiminnan kehittämisen vauhdittamiseksi ja pk-yritysten/startup-yritysten tukemiseksi unionin avaruuspe­ rusteisten ratkaisujen tuottamisessa, jotta EU:n autonomisten alusten tulevat sisäväylien toimintavalmiudet voidaan toteuttaa — sellaisten aluksiin asennettavien laitteiden prototyyppien luominen, joissa käytetään Galileon erottavia tekijöitä vastattaessa tärkeimpiin tarpeisiin, joita nykyiset laitteet eivät toistaiseksi kata, ja joissa painotetaan Galileon todentamisominaisuuden käyttöä, jotta estetään manipulointi ja valesignaalien käyttö ja siten ennaltaehkäistään onnettomuuksia.
Tässä pilottihankkeessa kehitettyjen laiteprototyyppien olisi perustuttava olemassa oleviin kaupallisesti saatavilla oleviin osiin, jos niitä on tarjolla